kardosdrur/scandi-wiki huggingface dataset:
Almindelig svinemælk

 
Almindelig Svinemælk (Sonchus oleraceus) er en 25-100 cm høj urt, der vokser på dyrket jord. Bladene er matgrønne til forkel fra den lignende Ru Svinemælk, der har skinnende blade. De bleggule blomsterkurve er omkring to centimeter i diameter. Alle dele af planten indeholder hvid mælkesaft.

Beskrivelse 
Alm. Svinemælk er en enårig, urteagtig plante med en opret, stiv vækst. Stænglerne er glatte bortset fra enkelte tornagtige udvækster. Bladene danner først en roset ved jorden. Derfra skyder stænglen op med de spredtstillede blade. De enkelte blade er omvendt ægformede med dybt indskårne flige. Ved bladfoden ses to grundflige, som griber rundt om stænglen. Bladranden er tandet med tornagtige spidser. Oversiden er matgrøn, mens undersiden er lyst grågrøn.

Blomstringen sker i juni-oktober, hvor blomsterne sidder i endestillede, løse stande af 1,5 til 2,5 cm brede kurve. Den enkelte blomsterkurv består af bleggule, tungeformede kroner. Frugten er en flad nød med en håragtig fnok.

Rodnettet består af en kraftig pælerod med tynde siderødder.

Højde x bredde og årlig tilvækst: 1 x 0,50 m (100 x 25 cm/år).

Voksested 

Alm. Svinemælk er en almindelig ruderatplante overalt i landet. Den findes mest på jord, som nyligt har været omrodet.

Ved en optælling på Tegleng vest for Haderslev fandt man den sammen med bl.a. Alm. Fuglegræs, Hundegræs, Hyrdetaske, Alm. Kvik, Alm. Røllike, Star, Tagrør, Tusindfryd, Bidende Ranunkel, Burre-Snerre, Eng-Karse, Feber-Nellikerod, Fløjlsgræs, Glat Vejbred, Grå-Bynke, Hvid-Kløver, Håret Høgeurt, Lugtløs Kamille, Lyse-Siv, Mælkebøtte, Lodden Dueurt, Nikkende Star, Rørgræs, Stinkende Storkenæb, Vand-Pileurt og Vild Kørvel.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ukrudtsplanter
Jonas Høgh-Christensen

Jonas Høgh-Chrisensen (født 21. maj 1981 i København) er en dansk finnjollesejler. Han har vundet VM i 2006 og 2009 og deltaget i to olympiske lege, lige som han blev udtaget til legene i 2012 og 2016. Han vandt sølv ved Sommer-OL 2012 i London.

Karriere 
Som 11-årig begyndte han at sejle, og hans karriere tog hurtigt fart. I 1999 deltog han i VM i Europajolle, men endte på en fjerdeplads grundet en fejldom. Han havde satset på førstepladsen og solgte konsekvent sin jolle. I 2000 var savnet dog for stort, og efter at have vist sit værd i en yngling-båd, købte han en finnjolle.

Høgh-Chrisensen sejler for den danske sejlklub Kongelig Dansk Yachtklub. Han har sejlnummer DEN 2.

I 2006 vandt Høgh-Chrisensen VM for finnjoller. En præstation, som han gentog i 2009 på hjemmebane i Vallensbæk, uden den store træning. Han havde praktisk talt ikke siddet i båden, siden OL 2008 i Kina.
Siden juni 2006 har han ført verdensranglisten for finnjoller.

Høgh-Christensen deltog i finnjolle ved OL 2004 og 2008, hvor han blev henholdsvis nummer ni og nummer seks.

Efter VM 2009 indstillede han karrieren, men gjorde senere comeback og kvalificerede sig til OL i London 2012, da han blev nummer fire ved VM i Perth.

I 2003 blev Høgh-Christensen kåret som Årets Fund i dansk idræt.
I 2006 vandt han prisen Årets Sejlsportspræstation.
I 2012 vandt han sølv ved Sommer-OL 2012.

Noter

Eksterne henvisninger 

Sejlsportsfolk fra Danmark
Medaljevindere fra Danmark ved sommer-OL 2012
Olympiske sølvmedaljevindere fra Danmark
Deltagere for Danmark ved sommer-OL 2004
Deltagere for Danmark ved sommer-OL 2008
Deltagere for Danmark ved sommer-OL 2016
Årets fund i dansk idræt
Absolute Hits Of The 90's

Absolute Hits Of The 90's er et dansk opsamlingsalbum udgivet i 1999 af EVA Records i serien af Absolute Hits Of-albums. Albummet er en dobbelt-cd bestående af nogle af de største hits fra 1990'erne.

Spor

Cd 1 
 Lou Bega – Mambo No. 5 (A Little Bit of...)
 Pet Shop Boys – Go West
 Cher – Believe
 Haddaway – What Is Love
 Blå Øjne – Romeo
 Take That – Back for Good
 Hanson – MMMBop
 Scatman John – Scatman (Ski-Ba-Bop-Ba-Dop-Bop)
 Drömhus – Vill Ha Dig
 Billy Ray Cyrus – Achy Breaky Heart
 Mr. President – Coco Jamboo
 Incognito – Don't You Worry 'Bout A Thing
 Snow – Informer
 Los Umbrellos – No Tengo Dinero
 Whigfield – Saturday Night
 4 Non Blondes – What's Up
 Crash Test Dummies – Mmm Mmm Mmm Mmm
 Infernal – Kalinka
 Backstreet Boys – Everybody (Backstreet's Back)

Cd 2 
 Aqua – Barbie Girl
 Los del Rio – Macarena
 Cartoons – Doodah !
 Me & My – Dub-I-Dub
 Robert Miles – Children
 UB40 – Can't Help Falling In Love
 Spice Girls – Wannabe
 Rednex – Cotton Eye Joe
 Natalie Imbruglia – Torn
 MC Hammer – U Can't Touch This
 Eros Ramazzotti – Se Bastasse Una Canzone
 Paradisio – Bailando
 Tiggy – Ring A Ling
 DJ Dado – X-Files
 Sinéad O'Connor – Nothing Compares 2 U
 Babylon Zoo – Spaceman
 Mr. Big – To Be With You
 Crystal Waters – Gypsy Woman
 Phil Collins – I Wish It Would Rain Down

Eksterne henvisninger 
 Absolute Hits Of The 90's front- og backcover 

Hits Of The 90's
Album fra 1999

sv:Absolute#Övriga album utgivna i serien Absolute
NOW Big Hits 2006

NOW Big Hits 2006 er et dansk opsamlingsalbum udgivet 24. november 2006 af NOW Music. Albummet er en dobbelt-cd bestående af nogle af de største hits fra 2006.

Trackliste

Cd 1 

 Nik & Jay: "Boing!"
 Rihanna: "SOS"
 Robbie Williams: "Sin Sin Sin"
 Nelly Furtado: "Maneater"
 Bryan Rice: "No Promises"
 Jokeren feat. L.O.C. & Niarn: "Gravøl" 
 Kelly Clarkson: "Because Of You"
 The Black Eyed Peas: "My Humps"
 P!nk: "Stupid Girls"
 Franz Ferdinand: "Walk Away"
 Kenneth Bager feat. Julee Cruise: "Fragment Two (The First Picture)" 
 The Pussycat Dolls: "Stickwitu"
 Erann: "Thelma"
 Infernal: "Ten Miles"
 Sergio Mendes feat. The Black Eyed Peas: "Mas Que Nada" 
 D-A-D: "Scare Yourself"
 L.O.C.: "Du Gør Mig..."
 Lordi: "Hard Rock Halleluja"

Cd 2 

 Shakira feat. Wyclef Jean: "Hips Don't Lie" 
 Gwen Stefani: "Cool"
 Gavin DeGraw: "Follow Through"
 Beyoncé: "Check On It" (no rap version)
 Outlandish: "Look Into My Eyes"
 TV-2: "Sporløs"
 Lily Allen: "Smile"
 Chris Brown: "Run It"
 Mariah Carey: "Don't Forget About Us"
 Marie Key: "Mormor & Pharfar" (Pharfars Version)
 Corinne Bailey Rae: "Put Your Records On"
 Jokeren feat. Mass: "Godt Taget" 
 UFO Yepha: "Hængekøjen"
 Depeche Mode: "A Pain That I'm Used To"
 Nordstrøm: "Berlin"
 Coldplay: "Talk"
 Peter Sommer: "8660"
 Magtens Korridorer: "Picnic (På Kastellet)"

Eksterne henvisninger 
 Now Big Hits 2006 front- og backcover 

Album fra 2006
NOW Music
Sean O'Haire

Sean O'Haire (25. februar 1971 - 8. september 2014) var en amerikansk fribryder og MMA-kæmper.

Biografi

World Championship Wrestling 
Sean O'Haire debuterede som wrestler i sommeren 2000, og dannede et hold med Mark Jindrak. Holdet var medlem af Natural Born Thrillers, en gruppe der bestod af studenter fra WCWs berygtede Power Plant. Jindrak og O'Haire vandt WCW tag titlerne for første gang i september, da de vandt en tag team battle royal over erfarne hold som Filthy Animals, KroniK, Harris Brothers og Misfits in Action. Jindrak og O'Haire mistede titlerne til Misfits in Action i oktober, men genvandt dem kort tid efter de mistede dem, da direktør Mike Sanders (som også var medlem af Natural Born Thrillers) gav Jindrak og O'Haire en omkamp. O'Haire forlod senere Jindrak, og dannede tag team med Chuck Palumbo. Sammen vandt de WCW tag titlerne fra The Insiders (Kevin Nash og DDP), og ved WCW Greed 2001 besejrede de Lex Luger og Buff Bagwell på knapt 30 sekunder. På den sidste udgave af WCW Monday Nitro, besejrede holdet, Lance Storm og Mike Awesome.

World Wrestling Entertainment 
O'Haire var en af de personer der blev tilbudt en kontrakt da WCW blev opkøbt. Han fortsatte med at wrestle sammen med Palumbo. Holdet fejdede bl.a. med The Hardy Boyz og APA, men i august, 2001, mistede de endeligt deres WCW tag titler til The Undertaker og Kane. Deres sidste kamp som tag team, var da de besejrede Hardcore Holly og Crash Holly. O'Haire forsvandt fra WWE i lang tid. Dette skyldes at han blev sendt til talentudviklings afdelingen i WWE, OVW. I sommeren 2002, dukkede Sean O'Haire igen op på tv, da han wrestlede flere gange på Heat. Hans udseende havde ændret sig lidt, idet han nu wrestlede i trunks og en lang frakke, havde langt hår og havde fået en masse nye tatoveringer med edderkoppemotiv. Derudover havde han et nyt gimmick, en slags Djævelens advokat. Med dette gimmick overtalte han folk til at stjæle, lyve, begå utroskab osv. Hans første optræden på WWEs primære tv shows, var i april 2003, da han dukkede op på SmackDown!. Den legendariske Rowdy Roddy Piper optrådte som hans manager (hvilket mange mener ødelagde O'Haires gimmick), og O'Haire indledte en fejde med Rikishi, som han besejrede ved WWE Backlash 2003. Rollerne byttede lidt og en overgang blev Sean O'Haire Pipers manager. Roddy Piper blev fyret fra WWE i sommeren 2003, og det resulterede i at bestyrelsen ikke anede hvad de skulle bruge O'Haire til. I april 2004 blev Sean O'Haire fyret fra WWE.

Efter WWE 
Siden O'Haire blev fyret fra WWE, gik det ned af bakke. Han wrestlede kort hos New Japan Pro Wrestling, men han var også involveret i mange slagsmål på natklubber, som tilslørede hans rygte. Han besluttede sig for at blive MMA kæmper, men dette gik heller ikke ret godt, da O'Haire kun vandt en af sine kampe. Derudover var han i en skrækkelig form. Sean O'Haire blev tilbage i 2000 kåret som Årets Rookie af det respekterede Wrestling Observer, men hans karriere gik fuldstændig ned af bakke siden da.

Eksterne henvisninger 
 
 
 

Wrestlere fra USA
Gent-Wevelgem 2007

Gent-Wevelgem 2007 foregik 11. april 2007. Løbet var som altid 210 km langt.

Gent-Wevelgem, 210 km 
11-04-2007

Eksterne henvisninger

UCI ProTour 2007
2007
Natural Born Thrillers

Natural Born Thrillers var en gruppe fribrydere der eksisterede i 2000 i forbundet WCW. Fælles for alle medlemmerne var, at de var studenter af Power Plant wrestlingskolen (med undtagelse af Shawn Stasiak). Kevin Nash fungerede som deres mentor, og gik i perioden under navnet Coach Nash. Gruppen overtog New Blood, og mange mener at denne gruppe var mere succesfuld i at få nye talenter frem, da både Sean O'Haire, Mike Sanders, Shawn Stasiak og Chuck Palumbo blev store stjerner hen mod slutningen af WCW. Gruppen kæmpede bl.a. mod Big Vito, Paul Orndorff, Booker T, Sting, Ernest Miller og Goldberg.

Medlemmer 
 Chuck Palumbo
 Johnny the Bull
 Kevin Nash
 Mark Jindrak
 Mike Sanders
 Reno
 Sean O'Haire
 Shawn Stasiak

World Championship Wrestling
Eurovision Song Contest 1964

Eurovision Song Contest 1964 blev afholdt i Tivolis Koncertsal i den danske hovedstad København, da Danmark vandt Eurovision Song Contest 1963.

Finalen blev udsat for et par afbrydelser undervejs: Efter at Schweiz havde fremført deres sang, sprang en mand op på scenen med et banner, hvor der stod "Boykot Franco og Salazar", dengang diktatorer i hhv. Spanien og Portugal. Der blev desuden indtelefoneret en bombetrussel midt under udsendelsen.

Videodelen af udsendelsen er tilsyneladende gået tabt, og officielt findes kun lyddelen af hele transmissionen. DR har ikke kunne finde en udgave i deres arkiv. Man har forsøgt sig hos DR at opspore en hos de øvrige ESC lande, men ingen har kunne finde frem til en udgave som har overlevet. Der blev dog optaget en dokumentar om Eurovision i forbindelse med Eurovision det år, så der er et par enkelte klip fra showet som har overlevet. Desuden findes der en udgave hvor lyden fra showet bliver kombineret af pressens mange stillfotos.

Deltagere og Resultater 

1964
Musik i 1964
Musik i København
Billy & Chuck

Billy & Chuck var et kortvarigt tag team, der eksisterede i WWE i perioden 2001-2002. Holdet bestod af Billy Gunn og Chuck Palumbo. Holdet vandt tag team titlerne, og forsvarede dem på WrestleMania i 2002.

Wrestling
Acolyte Protection Agency

Acolyte Protection Agency (eller bare APA) var et tag team der eksisterede i WWF/WWE i perioden 1998-2002, og igen fra 2003 til 2004, hvor holdet blev splittet da den ene halvdel trak sig tilbage fra sporten. Holdet bestod af Bradshaw og Faarooq.

The Acolytes
Holdet var i starten bare kendt som The Acolytes. Her blev de medlemmer af Undertakers mørke gruppe, Ministry of Darkness. Efter Ministry of Darkness blev de kendt som APA, og her fungerede de som en slags lejesvende som andre wrestlere, managere eller hvem det nu måtte være, hyrede hvis de ville have en anden wrestler ned med nakken. APA kunne også betales til at beskytte andre wrestlere. APA blev kendt for at elske værtshus slagsmål, og generelt ufine metoder i ringen.

Holdopdelingen i 2002
I 2002 blev WWE wrestlere delt i to, da halvdelen kom på RAW og halvdelen på SmackDown!. Dette gjaldte også APA, der blev delt da Bradshaw blev valgt til RAW, og Faarooq til SmackDown!. Bradshaw wrestlede i denne periode som en cowboy, mens Faarooq fortsatte i sit sædvanlige gimmick.

APA 2003
APA blev genforenet i 2003, da Bradshaw dukkede op på SmackDown!, nu med kort blond hår. Bradshaw og Faarooq inviterede alle SmackDown!s hårdeste wrestlere med, til deres APA Barroom Brawl ved WWE Vengeance 2003, som APA selv vandt. APA nåede at wrestle med på WrestleMania XX i 2004, før holdet blev endt igen, da Faarooq pensionerede. Bradshaw blev JBL, og fik et yderst succesfuldt ophold som singles wrestler.

Eksterne henvisninger 

Wrestling
Ron Simmons

Ron Simmons (født 15. maj 1958) er en amerikansk fribryder, kendt som den første afro-amerikanske verdensmester i wrestling nogensinde.

Biografi

National Wrestling Alliance/World Championship Wrestling 
Ron Simmons er trænet af Hiro Matsuda. I perioden 1986-1994 wrestlede Ron Simmons for NWA og WCW. I de tidlige år dannede han holdet Doom med Butch Reed, og sammen besejrede de Steiner Brothers og blev WCW tag mestre i 1991. D. 2. august 1992, skulle Sting have mødt Vader om WCW titlen, men Jake Roberts skadede Sting inden kampen, og Sting kunne ikke kæmpe kampen. Dette resulterede i at præsidenten over WCW, Bill Watts, afholdte et lotteri og vinderen ville få titelkampen. Dette lotteri vandt Ron Simmons, og han besejrede så Vader og blev den første afro-amerikanske mester nogensinde. Simmons beholdte titlen i 5 måneder, men blev så besejret af Vader der vandt sin titel tilbage.

Extreme Championship Wrestling 
Ron Simmons wrestlede kort for ECW, og kæmpede mod folk som Mikey Whipwreck og 911. Han udfordrede Shane Douglas' ECW TV titel ved ECW November to Remember 1994, men vandt ikke titlen.

World Wrestling Federation/Entertainment 
Ron Simmons debuterede i WWF som Faarooq Asad i 1996. Her spillede han rollen som en gladiator og havde Sunny som manager. Han feudede kort med Ahmed Johnson, før han fortsatte og skabte Nation of Domination, som han også blev leder af. Nation of Domination bestod af en række rebelske afro-amerikanere, som primært fejdede med Legion of Doom, men også en række andre grupper. The Rock sparkede dog på et tidspunkt Faarooq ud af gruppen, og overtog lederskabet. Faarooq blev en "good guy" kort, og fejdede med sine tidligere kammerater i Nation of Domination. Herefter begyndte han at danne par med Bradshaw, og de dannede Acolytes. Holdet kæmpede for Undertaker i hans gruppe, Ministry of Darkness. Holdet gik dog senere deres egne veje, og blev lejesvende, som wrestlere kunne hyre hvis de ville have hjælp i deres kampe, eller beskyttelse. I 2002 blev APA delt, da Bradshaw blev valgt til at wrestle eksklusivt på RAW, og Faarooq eksklusivt på SmackDown!. I denne periode fejde Faarooq primært med D-Von Dudley. APA blev dog gendannet i 2003, men så opløst igen i 2004 da Ron Simmons pensionerede fra ringen.

DAMN! 
I 2006 begyndte Ron Simmons at dukke op i WWE igen, under sit rigtige navn. Det er efterhånden blevet et kendetegn at Simmons dukker op en enkelt gang på WWE shows og siger "Damn!", til det han lige har set.

Championtitel 

 World Championship Wrestling

 1x WCW World Heavyweight Champion
 1x WCW World Tag Team Champion (med Butch Reed)
 1x WCW United States Tag Team Champion (med Big Josh)

 World Wrestling Entertainment

 3x WWF World Tag Team Champion (med Bradshaw)

 Memphis Championship Wrestling

 1x MCW Southern Tag Team Champion (med Bradshaw)

 Ohio Valley Wrestling

 1x OVW Southern Tag Team Champion (med Bradshaw)

 National Wrestling Alliance

 1x NWA World Tag Team Champion (med Butch Reed)

 Florida Championship Wrestling

 1x NWA Florida Heavyweight Champion

Eksterne henvisninger 

 
 

Wrestlere fra USA
Kancellistil

Kancellistil er en sproglig stil, som er kendetegnet ved en indviklet, vanskeligt forståelig skrivemåde. Tidligere benyttedes ordet kancellistil med neutral betydning om "den i skrivelser fra et kancelli eller andre myndigheder eller overhoveder i retslige og administrative udfærdigelser anvendte stil". Kancelli benyttes også indenfor humor hvor fx ordsprog som Gammel kærlighed ruster ikke bliver til Almenmenneskelige samhørighedsfølelser af ældre dato udviser sjældent - eller aldrig - begyndende tendens til oxidering.

Eksternt link 
 Vibeke Sandersen: Om kancellistil

Note 

Sprogvarianter og sprogstil
Den selvforsynende landsby

Den Selvforsynende Landsby er et økobofællesskab på Sydfyn. Det skal med tiden bestå af 26 huse byggede i miljøvenlig stil, og beboerne forsynes af et lille landbrug/havebrug, der drives permakulturelt.

Eksterne links 
 selvforsyning.dk – Den Selvforsynende Landsbys website 

Bolig
Samfund
Økologi
Bæredygtighed
WWE Vengeance 2003

WWE præsenterede d. 27. juli 2003, WWE Vengeance 2003 i Pepsi Center i Denver, Colorado. Showets hoved attraktion var Kurt Angles comeback til ringen, mod Brock Lesnar og Big Show.

Resultater 
 WWE Amerika Mesterskabet: Eddie Guerrero besejrede Chris Benoit
 Jamie Noble besejrede Billy Gunn
 APA Barroom Brawl: Bradshaw besejrede Doink the Clown, Brother Love, Spanky, Johnny Nitro, Matt Cappotelli, Orlando Jordan, Sean O'Haire, Påskeharen, Chris Kanyon, Shannon Moore, Matt Hardy og Faarooq
 WWE Tag Team Mesterskabet: Shelton Benjamin & Charlie Haas besejrede Rey Mysterio & Billy Kidman
 Sable besejrede Stephanie McMahon
 The Undertaker besejrede John Cena
 Vince McMahon besejrede Zach Gowan
 WWE Verdens Mesterskabet: Kurt Angle besejrede Brock Lesnar og Big Show

Wrestling
Wrestling i 2003

es:WWE Vengeance
Facaderenovering

Facaderenovering betegner arbejdet eller processen med renovering af en bestående facade, herunder re-etablering, rensning, genopbygning og reparation. Begrebet bruges indenfor byggebranchen, hvor arkitekter og entreprenører bruger det som samlebetegnelse for alle arbejder vedrørende bygningers ydre. Ofte bruges termen om ældre fredede og bevaringsværdige bygninger, hvor bygherre gerne lægger et større arbejde i at fastholde et originalt udtryk eller måske ligefrem er lovmæssigt forpligtet hertil.

Årsager 
Facaderenovering finder sted ved bygninger, der er beskadiget af vind, vejr, skader eller andre uhensigtsmæssigheder, der skader eller vanrøgter facadens udtryk. 

I Danmark finder de fleste reparationer af facader sted pga. at bygningen har været repareret i årene 1960-2000 med maling af diffusionstæt maling såsom plastmaling. Disse malinger har ikke tilladt bygningen at ånde, og konsekvensen er at et stort antal bygninger i Danmark bliver facaderenoveret pga. tidligere tiders dårlige vedligehold. 

Andre grunde til facaderenovering er naturligvis almindeligt vedligehold, smuds fra trafik, graffiti, skader mv.

Historie 
Facaderenovering som branche/sektor var et område henhørende under murerfaget (og andre klassiske fag) indtil starten af 1990'erne, hvor en række danske selskaber såsom Larsen FacadeRenovering A/S, OMØ, m.fl. specialiserede sig i sektoren, hvorefter flere selskaber blomstrede op, og sektoren gik fra at henhøre under andre grene til at være en selvstændig niche.

Metode og variation 
Facaderenovering fra land til land er ikke sammenlignelig, da bygningerne udsættes for forskellige former for slitage (klima, beliggenhed mv.) ligesom materialevalget svinger meget fra land til land. Således er teknikkerne på det danske marked et miks af håndplukkede løsninger samt inspiration fra udlandet.

Restaurering
Bygningskonstruktion
The Body Shop

The Body Shop er en international kosmetikvirksomhed, der producerer og sælger kosmetikprodukter i hele verden. Grundlæggeren Anita Roddick åbnede den første The Body Shop butik i Brighton på den engelske sydkyst helt tilbage i 1976. Den første udenlandske franchisebutik åbnede i Bruxelles i 1978, og i 1981 åbnede den første danske The Body Shop butik.

I 2006 opkøbte den franskbaseret virksomhed L'Oréal selskabet, som i 2017 solgte det videre til den brasilianske virksomhed Natura Cosméticos.

The Body Shop International plc. har nu mere end 3.000 butikker i 64 lande verden over, og butikkerne besøges hvert år af næsten 300 millioner mennesker. 

The Body Shop har lige siden begyndelsen arbejdet med kampagner til fordel for både menneskerettigheder, miljø og ikke mindst beskyttelse af dyr og bekæmpelse af test på dyr inden for kosmetikbranchen.

Eksterne henvisninger 

 The Body Shops danske hjemmeside
 The Body Shops internationale hjemmeside

Noter

Materialistkæder i Danmark
Detailvirksomheder fra Storbritannien
Netbutikker
Mads Bødker

Mads Bødker (født 31. august 1987) er en tidligere dansk ishockeyspiller der senest repræsenterede SønderjyskE Ishockey i den bedste række i Danmark, AL-Bank Ligaen.

Bødkers foretrukne position på isen var back. I sin første sæson i Sverige fik Bødker 40 kampe i Hockeyallsvenskan. Han repræsenterede Danmark ved VM i ishockey i 2006 og 2007. Efter fem sæsoner for Rögle BK skiftede han til Leksand forud for sæsonen 2011-12. Han spillede i Rødovre Mighty Bulls fra ungdomsårene til og med sæsonen 2005-06 hvor han blev Årets Rookie i den danske Superisliga, efter en sæson hvor det blev til i alt 14 point i 39 kampe. Han er forholdsvis lille af statur med sine 77 kilo fordelt på 174 cm.

Mads Bødker er ikke draftet af et NHL-hold, men broderen, Mikkel, spiller i NHL for San Jose Sharks.

Eksterne henvisninger 

 

Ishockeyspillere fra Danmark
Tidligere superisliga-spillere fra Rødovre Mighty Bulls
Snydekoder

Snydekoder er "hemmelige" tastetryk eller andet, som giver "ufine" fordele i spil på spillekonsoller eller computere, eksempelvis usårlighed eller ubegrænsede mængder af ellers begrænset ammunition.

Sådanne koder "indbygges" i spillene af spil-programmørerne for at have nem adgang til dele af spillet som den normale/ærlige spiller ellers kun sjældent ville nå frem til; disse dele skal jo afprøves og testes lige så grundigt som alle andre dele af spillet. Normalt plejer programmørerne at "lække" oplysningerne om disse snydekoder til offentligheden via internettet.

En af de allerførste eksempler på en snydekode er den berømte Konami Kode, som blev brugt i tidlige arkadespil

Noter 

Kryptografi
Computerspilkultur
Select

Select Sport A/S er en virksomhed, der primært producerer bolde til en række sportsgrene. Den blev grundlagt i 1947 af den tidligere danske landsholdsmålmand Eigil Nielsen og Poul Ferdinand Schlie. Virksomheden producerer også en række andre sportsprodukter som målmandshandsker, sportstøj, fodboldstøvler og behandlingskufferter til brug ved sport. I øjeblikket leverer firmaet bolde til Belgiens og Danmarks landshold i fodbold.

Virksomheden er mest kendt for at udvikle verdens første fodbold uden snøre samt at introducere en bold lavet af 20 sekskanter og 12 femkanter kaldet 32-feltersbolden.

Selects Sport A/S' hovedkontor ligger i Glostrup på Sjælland, men boldene bliver produceret i Pakistan.

Referencer 

Handelsvirksomheder i Danmark
Etableret i 1947
Sportsudstyrsproducenter fra Danmark